CELEX: 32016R0054
Language: bg
Date: 2016-01-19 00:00:00
Title: Регламент (ЕС) 2016/54 на Комисията от 19 януари 2016 година за изменение на приложение I към Регламент (ЕО) № 1334/2008 на Европейския парламент и на Съвета по отношение на включването на гама-глутамил-валил-глицин в списъка на Съюза на ароматичните вещества (Текст от значение за ЕИП)

20.1.2016   
            
            
               BG
            
            
               Официален вестник на Европейския съюз
            
            
               L 13/40
            
         РЕГЛАМЕНТ (ЕС) 2016/54 НА КОМИСИЯТА
   от 19 януари 2016 година
   за изменение на приложение I към Регламент (ЕО) № 1334/2008 на Европейския парламент и на Съвета по отношение на включването на гама-глутамил-валил-глицин в списъка на Съюза на ароматичните вещества
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (1), и по-специално член 11, параграф 3 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 1334/2008 се установява списък на Съюза на ароматизантите и изходните материали, одобрени за употреба във или върху храни, и условията за тяхната употреба.
            
         
               (2)
            
            
               С Регламент за изпълнение (ЕС) № 872/2012 на Комисията (3) беше приет списък на ароматичните вещества и той беше въведен в част А от приложение I към Регламент (ЕО) № 1334/2008.
            
         
               (3)
            
            
               Списъкът може да се актуализира в съответствие с предвидената в член 3, параграф 1 от Регламент (ЕО) № 1331/2008 обща процедура по инициатива на Комисията или при постъпване на заявление от държава членка или от заинтересована страна.
            
         
               (4)
            
            
               На 21 март 2013 г. бе подадено заявление до Комисията за разрешаване на употребата на гама-глутамил-валил-глицин [FL № 17.038] като ароматично вещество. Европейският орган за безопасност на храните („Органът“) бе уведомен за заявлението с цел да изготви становище. На държавите членки също бе предоставен достъп до заявлението в съответствие с член 4 от Регламент (ЕО) № 1331/2008.
            
         
               (5)
            
            
               Органът направи оценка на безопасността на гама-глутамил-валил-глицин [FL № 17.038] при употребата му като ароматично вещество (4) и стигна до заключението, че при очакваното ниво на прием като ароматично вещество неговата употреба не предизвиква загриженост по отношение на безопасността.
            
         
               (6)
            
            
               Предназначението на списъка на Съюза, посочен в Регламент (ЕО) № 1334/2008, е да регулира единствено употребата на ароматични вещества, които се влагат в храни, за да им придадат мирис и/или вкус или да променят мириса и/или вкуса им. Веществото [FL № 17.038] би могло да бъде вложено в храна и за други цели, освен като ароматизант, като за тези видове употреба се прилагат други правила. С настоящия регламент се определят условията за употреба, които са свързани единствено с употребата на [FL № 17.038] като ароматично вещество.
            
         
               (7)
            
            
               Поради това част А от приложение I към Регламент (ЕО) № 1334/2008 следва да бъде съответно изменена.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Част А от приложение I към Регламент (ЕО) № 1334/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 34.
   
      (2)  ОВ L 354, 31.12.2008 г., стр. 1.
   
      (3)  Регламент за изпълнение (ЕС) № 872/2012 на Комисията от 1 октомври 2012 г. за приемане на предвидения в Регламент (ЕО) № 2232/96 на Европейския парламент и на Съвета списък на ароматичните вещества, за въвеждането му в приложение I към Регламент (ЕО) № 1334/2008 на Европейския парламент и на Съвета и за отмяна на Регламент (ЕО) № 1565/2000 на Комисията и на Решение 1999/217/ЕО на Комисията (ОВ L 267, 2.10.2012 г., стр. 1).
   
      (4)  EFSA Journal (Бюлетин на ЕОБХ), 2014; 12(4):3625.
   
      ПРИЛОЖЕНИЕ
      В част А, раздел 2 от приложение I към Регламент (ЕО) № 1334/2008 в края на таблицата се добавя следното вписване относно [FL № 17.038]:
      
         
                     „17.038
                  
                  
                     гама-глутамил-валил-глицин
                  
                  
                     338837-70-6
                  
                  
                      
                  
                  
                     2123
                  
                  
                     5-оксо-L-пропил-L-валил-глицин (PCA-Val-Gly) и L-алфа-глутамил-L-валил-глицин, по-малко от 0,7 %, L-гама-глутамил-L-валил-L-валил-глицин, по-малко от 2,0 %, толуен не може да бъде открит (l.o.d. 10 mg/kg)
                  
                  
                     Ограничения за употреба като ароматично вещество:
                     
                                  
                              
                              
                                 В категория 1 — не повече от 50 mg/kg
                              
                           
                                  
                              
                              
                                 В категории 2 и 5 — не повече от 60 mg/kg
                              
                           
                                  
                              
                              
                                 В категория 6.3 — зърнени закуски — не повече от 160 mg/kg
                              
                           
                                  
                              
                              
                                 В категория 7.2 — не повече от 60 mg/kg
                              
                           
                                  
                              
                              
                                 В категория 8 — не повече от 45 mg/kg
                              
                           
                                  
                              
                              
                                 В категория 12 — не повече от 160 mg/kg
                              
                           
                                  
                              
                              
                                 В категория 14.1 — не повече от 15 mg/kg
                              
                           
                                  
                              
                              
                                 В категория 15 — не повече от 160 mg/kg
                              
                           
                  
                      
                  
                  
                     ЕОБХ“